
CONSILIUL SUPERIOR AL MAGISTRATURII
SECŢIA PENTRU JUDECĂTORI
[bookmark: numar_hot]HOTĂRÂREA nr. .....
din ...........
pentru modificarea și completarea Regulamentului de organizare a activităţii judecătorului de supraveghere a privării de libertate, aprobat prin Hotărârea Plenului Consiliului Superior al Magistraturii nr. 89/2014

În temeiul dispoziţiilor art. 133 alin. (5) şi (7) din Constituţia României, republicată şi ale art. 23 alin. (1) şi art. 41 alin. (1) lit. g) din Legea nr. 305/2022 privind Consiliul Superior al Magistraturii,
Având în vedere dispoziţiile art. 187 alin. (3) din Legea nr. 254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, cu modificările și completările ulterioare, cu ........................ voturilor membrilor prezenți, 	

SECŢIA PENTRU JUDECĂTORI
A CONSILIULUI SUPERIOR AL MAGISTRATURII
HOTĂRĂŞTE
Art. I –  Regulamentul de organizare a activităţii judecătorului de supraveghere a privării de libertate, aprobat prin Hotărârea Plenului Consiliului Superior al Magistraturii nr. 89/2014, publicată în Monitorul Oficial al României, Partea I, nr. 77 din 31 ianuarie 2014, se modifică și se completează după cum urmează:
1. La articolul 37, alineatul (2) se modifică și va avea următorul cuprins:
„(2) - În cazul în care sesizarea s-a realizat în timpul programului de lucru al Biroului judecătorului de supraveghere a privării de libertate, persoana condamnată este audiată în aceeaşi zi. Dacă înştiinţarea s-a realizat după terminarea programului audierea va avea loc cel târziu în ziua lucrătoare următoare.”
2. După articolul 54 se introduce un nou articol, articolul 541, cu următorul cuprins:
„Art. 541 - Institutul Naţional al Magistraturii organizează anual cel puţin un seminar de formare continuă centralizată pentru judecătorii de supraveghere a privării de libertate desemnaţi la penitenciarele, centrele de reţinere şi arestare preventivă, centrele de arestare, centrele educative ori centrele de detenţie, în care vor fi dezbătute problemele de drept care au generat o practică neunitară.”  

Art. II – Prezenta hotărâre se publică în Monitorul Oficial al României, Partea I.


Dată în Bucureşti, la data de .................


Judecător Gheorghe-Liviu ODAGIU
Preşedintele Consiliului Superior al Magistraturii

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

